דידריק סטאפל

דידריק אלכסנדר סטאפל (בהולנדית: Diederik Alexander Stapel; נולד ב-19 באוקטובר 1966) היה פרופסור לפסיכולוגיה חברתית באוניברסיטת טילבורך בהולנד. בשנת 2011 השעתה אוניברסיטת טילבורך את סטאפל לאחר שהתגלה שפיברק וזייף נתונים בפרסומי המחקר שלו. הונאה מחקרית זו התרחשה במשך מספר שנים והשפיעה על עשרות פרסומים שלו. עד 2015, הוסרו 58 מהפרסומים של סטאפל. הוא תואר בסיקור של הניו יורק טיימס כ"רמאי הגדול ביותר במדע האקדמי".

 ביוגרפיה 
סטאפל נולד כבן הזקונים מבין ארבעה ילדים. ב-1984 שיחק בסדרת הטלוויזיה הקומית "Schoppentroef". בשנת 1985, סיים תיכון. למד פסיכולוגיה ומדעי התקשורת באוניברסיטת אמסטרדם ובשנת 1991 סיים את לימודיו בהצטיינות. בשנים 1991–1992, השתתף בתוכנית לקבלת החלטות התנהגותיות בבית הספר למנהל עסקים של אוניברסיטת שיקגו.

בשנת 1993 החל את לימודיו לתואר שלישי בפסיכולוגיה חברתית באוניברסיטת אמסטרדם. בשנת 1997 סיים את הדוקטורט בהצטיינות. במסגרת לימודיו היה גם עמית קרן פולברייט ושהה באוניברסיטת מישיגן ב-1995–1996. לאחר קבלת הדוקטורט מונה כעמית של האקדמיה המלכותית ההולנדית למדעים  באוניברסיטת אמסטרדם. במאי 2000, מונה לפרופסור לפסיכולוגיה חברתית קוגניטיבית באוניברסיטת חרונינגן. ב-2006 עבר לאוניברסיטת טילבורך שם עבד עד ספטמבר 2011, תחילה כפרופסור לפסיכולוגיה קוגניטיבית וחברתית, ומיולי 2010 גם כדקאן בית הספר למדעי החברה וההתנהגות.

סטאפל פרסם 130 מאמרים בכתבי עת מדעיים לאומיים ובינלאומיים כגון ScienceGretchen Vogel,  Report: Dutch 'Lord of the Data' Forged Dozens of Studies (UPDATE), Science, 31 oktober 2011. Gearchiveerd op 9 mei 2021. ו-24 פרקים בספרים שונים. בשנת 1998 זכה במדליית יוס יספרס (Jos Jaspars Medal) מטעם האגודה האירופאית לפסיכולוגיה חברתית. בשנת 2007 קיבל פרס מהחברה לאישיות ופסיכולוגיה חברתית. בשנת 2009 הוא זכה בפרס מהחברה לפסיכולוגיה חברתית ניסויית.

 גילוי ההונאה במחקר 
לאחר תלונות קודמות ב-2010 וב-2011 שלא הובילו לתוצאות כלשהן, בסוף אוגוסט 2011 פנו שלושה דוקטורנטים מקבוצת המחקר של סטאפל לראש המחלקה לפסיכולוגיה חברתית באוניברסיטת טילבורך והעלו חשדות למעשי הונאה במחקר. חשדם התעורר לראשונה בקיץ 2009, כאשר קראו טיוטת מאמר שנכתב על ידי סטאפל המתאר מחקר המבוסס כביכול על ילדי בית ספר שגילם הממוצע – 19 – היה גבוה מדי. הם ביקשו הבהרה מסטאפל והוא הסביר שמדובר בשגיאה. הם קיבלו את ההסבר, אבל חשדם התעורר מחדש מאוחר יותר בפגישת מחקר שבה הציג סטאפל נתונים של מחקר חדש. נתונים אלה התאימו להשערות בצורה כה מושלמת עד שאחד מהקהל אמר בצחוק: "זה כאילו הוא המציא את הנתונים האלה בעצמו". שלושת הדוקטורנטים המשיכו לחקור את העניין בעצמם במשך מספר חודשים ומצאו בקובצי נתונים שסטאפל סיפק שורה שלמה של ציונים זהים שהופיעו בשני מחקרים שונים, דבר שהעיד באופן די ברור על זיוף נתונים. הראיות שהם הציגו לראש המחלקה היו משכנעות מספיק כדי שזה הביא אותן ישירות לרקטור האוניברסיטה. סטאפל יכול היה לייחס את הטעויות הללו לרשלנות אבל טען שהנתונים נאספו על ידי אנשי קשר שלו בבתי הספר. כשהרקטור ביקש ליצור קשר עם בתי הספר הודה סטאפל שהם לא קיימים. זה היה "האקדח המעשן" שהרשיע אותו.

כמעט מיידית לאחר מכן סטאפל הושעה מתפקיד פעיל על ידי האוניברסיטה.Hoogleraar Tilburg University op non-actief gesteld om vervalst onderzoek, NRC.nl, 7 september 2011

שלוש ועדות הוקמו לחקור את ההונאה במחקר: ועדת לייפלט באוניברסיטת טילבורך, ועדת נורט באוניברסיטת אמסטרדם וועדת דרנטה באוניברסיטת חרונינגן. בדו"ח הביניים של ועדת לייפלט שהתפרסם באוקטובר 2011 נכתב כי מדובר ב"הונאה רחבת היקף וארוכת טווח של זיוף נתונים" שפגעה קשות במדע ובפרט בתחום הפסיכולוגיה החברתית.

 שיטות ההונאה 
סטאפל השתמש בארבע אסטרטגיות כדי לפברק או לזייף נתונים. האחת הייתה איסוף הנתונים (לכאורה) בבתי ספר, דרך אחותו (שהייתה מורה) ודרך בתי ספר אחרים ששמחו לשתף פעולה, לפעמים בתמורה לציוד מחשבים. האסטרטגיה השנייה שלו הייתה לדאוג לכך שהנתונים שנאספו על ידי סטודנטים ועוזרים במעבדת המחשבים יישלחו אליו תחילה, לפני העברת הנתונים לאחרים, מה שנתן לו הזדמנות לשנות את הנתונים. האסטרטגיה השלישית שלו הייתה לספק לדוקטורטים או למשתפי פעולה נתונים או תוצאות שלכאורה אסף באוניברסיטאות אחרות (בהן עבד או באמצעות אנשי קשר). במקרים אחרים, למשל עבור המאמר שפרסם בכתב העת Science, הוא טען שאסף נתונים במחקר שטח. סטאפל החל לחלוק נתונים מפוברקים עם סטודנטים לדוקטורט כבר בשנת 2002 ולהציע נתונים גם לעמיתים בכירים יותר תוך שהוא טוען שאין לו זמן לכתוב את המאמרים עבורם.

אספקת הנתונים שנאספו מראש לסטודנטים לתארים מתקדמים צוינה כלא שגרתית, אך הוצגה על ידי סטאפל כיתרון עבורם, והם אכן ראו בכך דבר מועיל ואף כמותרות. תהליך זה, אפילו ללא זיוף הנתונים, היה בלתי הולם, משום שרוב הסטודנטים סיימו את לימודיהם מבלי שהשלימו ניסוי בעצמם.

הונאת המחקר של סטאפל לא התגלתה במשך חמש עשרה שנים לפחות. דו"ח ועדת לייפלט הגיע למסקנה כי אחת הסיבות לכך הייתה המוניטין האקדמי שלו. בטילבורך הוא נחשב לחוקר מוביל בעל פרופיל גבוה הן בפסיכולוגיה אקדמית והן בתקשורת הפופולרית בהולנד. עמיתיו ותלמידיו ראו אותו בדרך כלל בחיוב. הדו"ח מציין שהיה לו מוניטין של חוקר כריזמטי, ידידותי ומוכשר להפליא. סטודנטים רבים הפכו לחבריו האישיים.

 ממצאי החקירה 
ב-28 בנובמבר 2012 פורסם הדו"ח המשותף הסופי, משלוש ועדות החקירה. הדו"ח מצא שסטאפל זייף או המציא נתונים של לפחות 55 פרסומים ועשר עבודות דוקטורט של סטודנטים שהנחה.

הדו"ח הסופי הגיע למסקנה שלא ניתן להוכיח אם התזה של סטאפל משנת 1997 מבוססת (חלקית) על נתונים פיקטיביים, מכיוון שהנתונים אינם זמינים עוד, יחד עם נתונים של חלק גדול מעבודותיו המוקדמות יותר. האוניברסיטה הודיעה כי תחקור האם ניתן יהיה לבטל את תואר הדוקטור של סטאפל על רקע התנהגות מדעית בלתי ראויה באופן מיוחד.

אף על פי שהדו"ח מתח ביקורת על מחסור מערכתי של אחריות אקדמית, ועדות החקירה הדגישו כי סטאפל פעל לבדו בכל המקרים. הדו"ח לא מצא ראיות לכך שחוקרים שותפים, תלמידי מחקר או אחרים היו מודעים להונאה, והמליץ לא לבטל את התארים של התלמידים המעורבים.

 הרשעה ותוצאות 
הפרשה הביאה לפיטוריו של סטאפל ולהעמדתו לדין בגין זיוף ומרמה.Universiteiten doen aangifte tegen Stapel, nu.nl, 31 oktober 2011 ב-9 בנובמבר 2011, מסר סטאפל מרצונו את תואר הדוקטור שלו לאוניברסיטת אמסטרדם.

אוניברסיטת ראדבאוט יזמה חקירה של פרופ' רוס פונק, שעל בסיס נתונים שסולפו על ידי סטאפל, פרסמה הודעה לעיתונות ב-2011 לפיה אוכלי בשר מתנהגים יותר בגסות מצמחונים. החקירה הובילה לנזיפה.

בסוף יוני 2013 נגזרו על סטאפל 120 שעות עבודות שירות בגין זיוף רחב היקף של תוצאות מדעיות. עם זאת, הוא זוכה מהונאת כספית של מענקים.

 לאחר ההרשעה 
ב-30 בנובמבר 2012 פרסם סטאפל ספר אוטוביוגרפי בשם "Derailment", בו הוא בוחן את פרשת ההונאה מנקודת מבטו שלו ודן בהרחבה במניעיו. הוא האשים את ועדת לייפלט ברצח אופי.

בספטמבר 2016, התפרסם כי סטאפל יעבוד במשך שנה במכללה ההולנדית לתיירות ותחבורה בברדה, בתפקיד אדמיניסטרטיבי במשרה חלקית, לא בהוראה. לאחר התנגדויות של הצוות ומועצת המוסד, הוחלט לבטל את המינוי.

 חיים אישיים 
סטאפל נשוי למרסלה הנדריקס, חברת מועצה מטעם D66 של עיריית טילבורך, ולהם שני ילדים.

 פרסומים שהוסרו 
רשימת מאמרים שהוסרו מכתבי עתשםשנהכתב עת או ספרDOIInterpretation versus Reference Framing: Assimilation and Contrast Effects in the Organizational Domain1998Organizational Behavior and Human Decision Processes10.1016/j.obhdp.2015.11.002Correction or comparison? The effects of prime awareness on social judgments2009European Journal of Social Psychology10.1002/ejsp.2173The impact of comprehension versus self-enhancement goals on group perception2008Social Psychology10.1027/1864-9335/a000152Measure by measure: When implicit and explicit social comparison effects differ2010Self and Identity10.1080/15298868.2013.790597Unfinished business: How completeness affects the impact of emotional states and emotion concepts on social judgement2006Journal of Experimental Social Psychology10.1016/j.jesp.2013.03.006Hardly thinking about close and distant others: On cognitive business and target closeness in social comparison effects2005Journal of Experimental Social Psychology10.1016/j.jesp.2013.03.005The flexible unconscious: Investigating the judgmental impact of varieties of unaware perception2005Journal of Experimental Social Psychology10.1016/j.jesp.2013.03.004Distinctiveness is Key: How Different Types of Self-Other Similarity Moderate Social Comparison Effects2007Personality & Social Psychology Bulletin10.1177/0146167212474240Terror Management and Stereotyping: Why Do People Stereotype When Mortality Is Salient?2008Personality & Social Psychology Bulletin10.1177/0146167212474240When we wonder what it all means: Interpretation goals facilitate accessibility and stereotyping effects2001Personality & Social Psychology Bulletin10.1177/0146167212474240The effects of diffuse and distinct affect2002Journal of Personality and Social Psychology10.1037/a0031698Me tomorrow, the others later: How perspective fit increases sustainable behavior2010Journal of Environmental Psychology10.1016/j.jenvp.2012.12.004Similarities and Differences between the Impact of Traits and Expectancies: What Matters Is Whether the Target Stimulus Is Ambiguous or Mixed2002Journal of Experimental Social Psychology10.1016/j.jesp.2012.12.001Information to go: Fluency enhances the usability of primed information2009Journal of Experimental Social Psychology10.1016/j.jesp.2012.11.014Distinguishing stereotype threat from priming effects: on the role of the social self and threat-based concerns2006Journal of Personality and Social Psychology10.1037/a0031270From seeing to being: subliminal social comparisons affect implicit and explicit self-evaluations2004Journal of Personality and Social Psychology10.1037/a0031410Method matters: effects of explicit versus implicit social comparisons on activation, behavior, and self-views2004Journal of Personality and Social Psychology10.1037/a0031425The magic spell of language: linguistic categories and their perceptual consequences2007Journal of Personality and Social Psychology10.1037/a0031271The self salience model of other-to-self effects: integrating principles of self-enhancement, complementarity, and imitation2006Journal of Personality and Social Psychology10.1037/a0031426Unconscious and spontaneous and...complex: the three selves model of social comparison assimilation and contrast2008Journal of Personality and Social Psychology10.1037/a0031266The Norm-Activating Power of Celebrity: The Dynamics of Success and Influence2011Social Psychology Quarterly10.1177/0190272512471170The downside of feeling better: Self-regard repair harms performance2008Self and Identity10.1080/15298868.2012.742330Status concerns and financial debts in adolescents2010Social Influence10.1080/15534510.2012.738953It's all in the timing: Measuring emotional reactions to stereotype threat before and after taking a test2006European Journal of Social Psychology10.1002/ejsp.1919Making sense of war: using the interpretation comparison model to understand the Iraq conflict2006European Journal of Social Psychology10.1002/ejsp.1920Staff, miter, book, share: how attributes of Saint Nicholas induce normative behavior2008European Journal of Social Psychology10.1002/ejsp.1913 Affects of the unexpected: when inconsistency feels good (or bad)2010Personality & Social Psychology Bulletin10.1177/0146167212462821Event Accessibility and Context Effects in Causal Inference: Judgment of a Different Order1996Personality & Social Psychology Bulletin10.1177/0146167212462821Silence and Table Manners: When Environments Activate Norms2008Personality & Social Psychology Bulletin10.1177/0146167212462821The influence of mood on attribution2010Personality & Social Psychology Bulletin10.1177/0146167212462821Why people stereotype affects how they stereotype: the differential influence of comprehension goals and self-enhancement goals on stereotyping2009Personality & Social Psychology Bulletin10.1177/0146167212462821Stop Making Sense: The Ultimate Fear2009Psychological Inquiry10.1080/1047840X.2012.722053Behavioural effects of automatic interpersonal versus intergroup social comparison2006British Journal of Social Psychology10.1348/014466605X79589How to heat up from the cold: examining the preconditions for (unconscious) mood effects2008Journal of Personality and Social Psychology10.1037/a0029740Mood and context-dependence: Positive mood increases and negative mood decreases the effects of context on perception2010Journal of Personality and Social Psychology10.1037/a0029743Moods as spotlights: the influence of mood on accessibility effects2008Journal of Personality and Social Psychology10.1037/a0029742No pain, no gain: the conditions under which upward comparisons lead to better performance2007Journal of Personality and Social Psychology10.1037/a0029731On models and vases: body dissatisfaction and proneness to social comparison effects2007Journal of Personality and Social Psychology10.1037/a0029732The referents of trait inferences: The impact of trait concepts versus actor–trait links on subsequent judgments1996Journal of Personality and Social Psychology10.1037/a0029744What drives self-affirmation effects? On the importance of differentiating value affirmation and attribute affirmation2011Journal of Personality and Social Psychology10.1037/a0029745Beauty as a tool: The effect of model attractiveness, product relevance, and elaboration likelihood on advertising effectiveness2010Psychology & Marketing10.1002/mar.20565When different is better: Performance following upward comparison2006European Journal of Social Psychology10.1002/ejsp.1903The unconscious unfolding of emotions2009European Review of Social Psychology10.1080/10463283.2012.705989Emotion elicitor or emotion messenger? Subliminal priming reveals two faces of facial expressions2008Psychological Science10.1177/0956797612453137Judging the unexpected: Disconfirmation of situation-specific expectancies2009European Journal of Social Psychology10.1002/ejsp.1898 Racist biases in legal decisions are reduced by a justice focus2010European Journal of Social Psychology10.1002/ejsp.1897 The secret life of emotions2008Psychological Science10.1177/0956797612453137When nothing compares to me: How defensive motivations and similarity shape social comparison effects2006European Journal of Social Psychology10.1002/ejsp.1899The Self-Activation Effect of Advertisements: Ads Can Affect Whether and How Consumers Think about the Self2010Journal of Consumer Research10.1086/667237It depends on how you look at it: being versus becoming mindsets determine responses to social comparisons2010British Journal of Social Psychology10.1111/j.2044-8309.2012.02111.xThe Effects of Different Types of Self–Activation on Social Comparison Orientation2006Social Cognition10.1521/soco.2006.24.6.703The Mental Roots of System Justification: System Threat, Need for Structure, and Stereotyping2011Social Cognition10.1521/soco.2012.30.3.363When failure feels better than success: Self-salience, self-consistency, and affect2011British Journal of Social Psychology10.1111/j.2044-8309.2012.02108.xStereotype Disconfirmation Affect: When Sweet Hooligans Make You Happy and Honest Salesmen Make You Sad2011Basic and Applied Social Psychology10.1080/01973533.2012.682012What's in a Name? 361.708 Euros: The Effects of Marital Name Change2010Basic and Applied Social Psychology10.1080/01973533.2012.682012Happiness as alchemy: Positive mood leads to self-serving responses to social comparisons2011Motivation and Emotion10.1007/s11031-011-9266-1Coping with Chaos: How Disordered Contexts Promote Stereotyping and Discrimination2011Science10.1126/science.334.6060.1202-aFrom (Unconscious) Perception to Emotion: A Global-to-Specific Unfolding View of Emotional Responding2010Chapter 4 in: (Emotion Regulation and Well-Being)10.1007/978-1-4419-6953-8_20

 פרקים בספרים 
רשימת פרקים שנמצאו כמזויפיםשם הפרקשנהעורכיםמו"לספרהערותISBN (עמ')"In the mind of the beholder: The interpretation comparison model of accessibility effects"2007D.A. Stapel; J. SulsPsychology PressAssimilation and Contrast in Social Psychology(313–327)"Priming as proxy: Understanding the subjectivity of social life"2011K. C. Klauer; A. Voss; C. StahlGuilford PublicationsCognitive Methods in Social PsychologyRepublished 2012 in abridged form with Stapel chapter excised. Publisher's note: "The hardcover edition of this book contained a chapter titled 'Priming as Proxy: Understanding the Subjectivity of Social Life' by D. A. Stapel. This chapter has been retracted by joint decision of the publisher and the book's editors." (148–183)"From (Unconscious) Perception to Emotion: A Global-to-Specific Unfolding View of Emotional Responding"2011I. Nyklíček; A. Vingerhoets; M. ZeelenbergSpringerEmotion Regulation and Well-Being(Co-authored). Included in Retraction Watch listing

 קישורים חיצוניים 


 הערות שוליים 

קטגוריה:פסיכולוגים הולנדים
קטגוריה:סגל אוניברסיטת טילבורך
קטגוריה:סגל אוניברסיטת חרונינגן
קטגוריה:הונאה במחקר
קטגוריה:הולנדים שנולדו ב-1966